6 
Cyclopicam enarrantes vivendi rationem : nam consitum ad ostia Cyri 
amnis agrum ferunt semel, bis proferre, aut etiam ter frugem et sane 
primo quinquagenam , nec illum renovari , nec ferro , sed ligneo aratro 
proscindi. Eadem hodie in istis regionibus observatur fertilitas , at ma- 
jor incolarum segnities. 
Rigatur scilicet tota planities fluminibus aliisque aquis , magis etiam , 
Strahone auctore, quam Babylonica aut Aegyptia. Itaque cum semper 
herba viret , pascuis valdopere est apta ; aeris quoque melior , quam isthuc 
temperies; vites nunquam omnino fodiuntur, quinquennio exacto demum 
putantur (*) ; vegeta sunt etiam apud eos animalia tam mansueta, quam fera. 
Albani pristini jaculis utebantur et sagittis , thoraces gestabant ac 
clypeos et galeas ferinas , itidem ut Iberi ; hodie vero Persarum more 
armati Rossiaeque dediti , paci potius , quam bello student ; et veluti aevo 
illo antiquissimo Solem, Jovem, Lunam, et hanc quidem praecipue in- 
colebant, sic nostra memoria Muhammedi asseclae unicum Deum 0. M. 
colunt; at ignis adoratores, quales Claudii Ptolemaei aevo in Sallianico 
agro aras Sabaeas custodiebant , nostro etiam aevo exstant in Racuensis pro- 
vinciae peninsula Abscheronica , -ubi quidem indica gens gaz hydrogenium , 
e sempiterno fonte in sanctuario Indorum Ateschgah splendidissima luce 
emanans , Vestalium fere more perpetuo servat pieque custodit. Nunc 
vero omnes illas planities caspio mari ab occidente finitimas , inde ab urbe 
Cuba ad Derbendum arcem et Tarkhu urbem usque extensas, incolunt 
Turco-lalari , quibus quoque adnumeres ipsos Kumyccos , Kislari urbi 
vicinos. 
( ) Quas omnes xxxv numero, reliquarum instar, videas in charta geographica, a 
me edita in lihro ; Alte Geographie des Kaukasus. Bcrlin 1837. 
